0e3823443109644fc1f7843e17bea2b2
Τι είναι η πίεση στα μάτια;
matakia.gr
2020.05
Η ενδοφθάλια πίεση προκαλείται από μη επαρκή παροχέτευση του υδατώδους υγρού. **Τι σημαίνει αυτό;** Ότι στο μάτι εισχωρεί μεγάλη ποσότητα υγρού, που προκαλεί και την υψηλή πίεση, αφού πλέον δεν παροχεύεται. 


8b2eed914871eb1911925463b381ccc9
Πώς και πότε δημιουργείται η οφθαλμική υπέρταση;
matakia.gr
2020.05
Όταν η πίεση στους οφθαλμούς υπερβεί τα όρια που θεωρούνται φυσιολογικά, τότε δημιουργείται **οφθαλμική υπέρταση.** Η μέση τιμή της ενδοφθάλμιας πίεσης κυμαίνεται ανάμεσα στο **10 έως 21 mm Ηg.** Το όριο της ενδοφθάλμιας πίεσης ταυτίζεται με πίεση άνω των **21 mm Ηg.** 


Το πρόβλημα της υψηλής πίεσης των ματιών επηρεάζει κατά μέσο όρο σε ένα ποσοστό του **5%,** τα άτομα της ηλικίας άνω των **40 χρόνων.**


bb915d23d61706ef1b5cde72746507f9
Τι ανεβάζει την πίεση στα μάτια;
matakia.gr
2020.05
**Ποια τα βασικά
αίτια της ενδοφθάλμιας πίεσης;**


Τα αίτια που μπορεί να οφείλονται για την υψηλή πίεση στα μάτια είναι πολλά και διαφορετικά μεταξύ τους**. Παρακάτω αναφέρουμε τα πιο
βασικά από αυτά.**


* Το πέρασμα των χρόνων**, τα γηρατειά.**
* **Η κληρονομικότητα,** το οικογενειακό ιστορικό υψηλής ενδοφθάλμιας πίεσης.
* Διάφοροι **τραυματισμοί** που έχουν προηγηθεί στους οφθαλμούς.
* Η **[υπερμετρωπία](https://www.matakia.gr/ygeia-mation/ypermetropia-yperopia/).**
* Η **[μυωπία](https://www.matakia.gr/ygeia-mation/myopia/).**
* Η σοβαρή **αναιμία.**
* Ο **διαβήτης.**
* Η συστηματική χρήση **οφθαλμικών σταγόνων** και κολλυρίων με κορτιζόνη.
* Η χρήση **κορτιζονούχων φαρμάκων.**

64d7dbbf3de3d71bdd69fa876b772980
Υπάρχουν συμπτώματα της υψηλής πίεσης στα μάτια;
matakia.gr
2020.05
Ο ασθενής που πάσχει από υψηλή πίεση στα μάτια ενδέχεται να μην αντιληφθεί άμεσα την πάθησή του, γιατί αυτή κάποιες φορές **δεν
εκδηλώνεται με ορατά συμπτώματα.** Ο πάσχων δεν εκδηλώνει άλγος, ούτε άμεσες αλλαγές στην όρασή του. Ο γιατρός με τη χρήση μιας συσκευής, γνωστής ως τανόμετρο μπορεί να μετρά την πίεση των ματιών και να καταλήγει, εάν ο ασθενής πάσχει από οφθαλμική υπέρταση ή όχι.


48da63b2b201ebd787efda9bd6462af3
Ποιους κινδύνους ενέχει η πίεση στα μάτια;
matakia.gr
2020.05
Όσοι αντιμετωπίζουν το πρόβλημα της πίεσης στο μάτι έρχονται αντιμέτωποι πιο εύκολα με τον κίνδυνο της [εμφάνισης του γλαυκώματος](https://www.matakia.gr/ygeia-mation/glaukoma/). Μπορεί να επηρεαστεί **το οπτικό νεύρο** και να καταλήξει σε ανεπανόρθωτη ζημιά ακόμη και στην καταστροφή του, εάν δεν αντιμετωπιστεί το πρόβλημα άμεσα. **Το γλαύκωμα** ενδέχεται να οδηγήσει σε σταδιακή τύφλωση. Η οφθαλμική υπέρταση, αν εκδηλωθεί ξαφνικά και η πίεση του ματιού ανέβει ραγδαία ενδέχεται να προκαλέσει **οξύ γλαύκωμα κλειστής γωνίας.** Ένα αρκετά σπάνιο είδος γλαυκώματος με επίπονα κι επίμονα συμπτώματα, όπως είναι η θαμπή όραση, ο δυνατός πόνος στο κεφάλι, η ναυτία και φυσικά το αβάσταχτο άλγος στους οφθαλμούς.


**Προσοχή.** Η ψηλή πίεση των ματιών **δεν συνδέεται και δεν ταυτίζεται** όλες τις φορές με το γλαύκωμα. Ένας ασθενής μπορεί να παρουσιάσει υψηλή πίεση στα μάτια και να **μην έχει** απαραίτητα γλαύκωμα.



eb754f36b2895588471ff3bd13802434
Πώς αντιμετωπίζεται η πίεση στα μάτια;
matakia.gr
2020.05
Οι πιο συνηθισμένοι τρόποι αντιμετώπισης της πίεσης στα μάτια είναι οι **οφθαλμικές σταγόνες** – **κολλύρια** και η φαρμακευτική αγωγή **με χάπια**. Αν θεωρηθεί απαραίτητο από τον ειδικό γιατρό, τότε η αντιμετώπιση γίνετε με ένα συνδυασμό των δυο αυτών μεθόδων θεραπείας για πιο επαρκές κι επιτυχημένο αποτέλεσμα. Αυτός ο τρόπος θεραπείας στοχεύει στη μείωση της πίεσης των οφθαλμών. **Πώς;** Ή καθυστερεί την παραγωγή του υδατοειδούς υγρού στο εσωτερικό τμήμα του οφθαλμού ή καλυτερεύει την ροή από την λεγόμενη αποχετευτική οδό.


Όσοι διαγνωσθούν ότι πάσχουν από υψηλή πίεση στα μάτια χρειάζεται για την καλή υγεία των οφθαλμών τους να επισκέπτονται σε τακτά χρονικά διαστήματα τον οφθαλμίατρό τους.



949f2c5009303e14b537345bacc07a18
Τι θα πρέπει να αποφύγετε;
matakia.gr
2020.05
Αν έχετε υψηλή πίεση στα μάτια καλό θα ήταν να περιορίσετε από το καθημερινό σας διαιτολόγιο τις τροφές που έχουν την τάση να ανεβάζουν την ινσουλίνη, η οποία με τη σειρά της ανεβάζει την πίεση στα μάτια. **Οι τροφές αυτές είναι:**


* Το ψωμί.
* Οι πατάτες.
* Τα ζυμαρικά.
* Τα τηγανιτά.
* Τα γλυκά.
* Η μαργαρίνη.


Προσπαθήστε να μειώσετε ή κι αν είναι εφικτό να κόψετε:


* Το κάπνισμα.
* Το αλκοόλ.
* Την καφεΐνη.

24ec48f4c4bf61e2f4dc86f6fe27d82f
Υψηλή ενδοφθάλμια πίεση και διατροφή
matakia.gr
2020.05
Οι τροφές που βοηθούν για τη διατήρηση της πίεσης των ματιών σας στα επιτρεπτά όρια είναι:


* Το σπανάκι, το μαρούλι, το μπρόκολο, τα λαχανάκια Βρυξελλών.
* Οι πράσινες πιπεριές και οι πιπεριές καγιέν.
* Ο αρακάς.
* Τα κολοκυθάκια.
* Το αγγούρι.
* Το σέλινο και ο μαϊντανός.
* Τα αβγά.
* Ο τόνος και ο σολομός.
* Το μουρουνέλαιο.
* Τα φρούτα με έντονο πορτοκαλί και κίτρινο χρώμα.

7277984245fed68b9e354e4b8d7434e6
Υψηλή πίεση στα μάτια και βότανα
matakia.gr
2020.05
Η φύση για άλλη μια φορά έχει προνοήσει και προσφέρει απλόχερα πολλά βότανα με θαυματουργές ουσίες, που χαρίζουν δράση προστατευτική για πολλές παθήσεις των οφθαλμών, όπου μια από αυτές είναι και η οφθαλμική υπέρταση.



Ας δούμε παρακάτω ποια**βότανα και μπαχάρια λειτουργούν σαν ασπίδα προστασίας** για την υψηλή πίεση των ματιών σας.


* **Το εκχύλισμα του πράσινου τσαγιού.** Έρευνες απέδειξαν ότι χάρη στις κατεχίνες με τα πλούσια αντιοξειδωτικά τους μέσα, που περιέχει, μπορεί το πράσινο τσάι να προστατεύσει από την υψηλή πίεση των ματιών.
* Το βότανοπου κατάγεται από την Ινδία και ονομάζεται, **pyrnavana**, έχει τις ιδιότητες που μειώνουν την πίεση των οφθαλμών.
* Ένα άλλο βότανο, που έχει αρχίσει να το μαθαίνει και να το εκτιμά ιδιαίτερα το καταναλωτικό κοινό είναι το **gingo biloba,** το οποίο έχει αποδειχθεί ότι λειτουργεί κατά της αύξησης της πίεσης του ματιού.
* Το βότανο **ashwagandha**, το οποίο μπορείτε να το προμηθευτείτε και σε μορφή κάψουλας, συνιστάται επίσης για την διατήρηση της οφθαλμικής πίεσης στα όρια που πρέπει να είναι.
* **Τα άνθη της καλέντουλας,** προτείνονται για διάφορες οφθαλμολογικές παθήσεις, μια εκ των οποίων είναι και η ενδοφθάλμια πίεση.
* **Τα φύλλα του Μύρτιλλου,** μπορούν να γίνουν ένα γευστικότατο τσάι κι όπως φαίνεται βοηθούν στη μείωση της πίεσης που ασκούνται στα μάτια.
* **Η βαλεριάνα,** δεν βοηθά μόνο στις αϋπνίες, αλλά και στη μείωση της πίεσης του ματιού.
* **Το ταραξάκο,** είναι ιδανικό ρόφημα για τη μείωση της οφθαλμικής πίεσης.
* Οι κομπρέσες στα μάτια με **τσάι ευφράσιας,** είναι επίσης ιδιαιτέρως θεραπευτικές.
* **Ο μάραθος, ο μαιντανός και το σέλινο** μπορεί να χρησιμοποιηθούν και σαν τσάι και σαν μπαχαρικό στις σαλάτες και στα φαγητά σας και ενδείκνυνται για την αρωγή τους στη διατήρηση της πίεσης των ματιών σε φυσιολογικά επίπεδα.
* **Το πιπέρι καγιέν,** γνωστό για τις αντιφλεγμονώδεις του ιδιότητες μειώνει αποδεδειγμένη την ενδοφθάλμια πίεση.
* **Ο κουρκουμάς,** είναι από μόνος του μια βόμβα υγείας, στην περίπτωση όμως που μας ενδιαφέρει λειτουργεί σαν ασπίδα στην οφθαλμική πίεση, ειδικά αν συνδυαστεί και με το μαύρο πιπέρι.

120646fa5d92ed392d52b3dcb21dc0cd
Εxtra tips για την μείωση της πίεσης των ματιών
matakia.gr
2020.05
Παρακάτω θα βρείτε κάποια επιπρόσθετά tips που θα σας βοηθήσουν ώστε να μειώσετε την πίεση των ματιών.


* **Προσθέστε στο νερό που
πίνετε βιταμίνη Β3.** Θεωρείται μια ισχυρή προστασία για την αποφυγή της αύξησης της πίεσης των ματιών σας.
* **Δοκιμάστε το βάμμα
πρόπολης.** Ρίξτε 20 σταγόνες σε ένα μικρό ποτήρι με νερό και πιείτε το.
* Αγοράστε ένα **συμπλήρωμα βιταμινών.**
* Δοκιμάστε**γύρη μελισσών.**
* Βάλτε στην καθημερινότητά σας το **φολικό οξύ.**
* Προμηθευτείτεαπό ειδικά καταστήματα **λάδι κάνναβης,** βοηθά εξαιρετικά την ενδοφθάλμια πίεση.
* **Κοιμηθείτε
σωστά** και όσες ώρες χρειάζεται ο οργανισμός σας

e34a9864259474bc34aea84e7190399d
Υψηλή πίεση ματιών και άσκηση
matakia.gr
2020.05
Η άσκηση μπορεί να βοηθήσει αν πάσχετε από πίεση στα μάτια.


* **Ένας χαλαρωτικός περίπατος** θα βελτιώσει σίγουρα το πρόβλημα της πίεσης στα μάτια σας.
* **Το ποδήλατο και η κολύμβηση** είναι εξαίρετη άσκηση όχι μόνο για το σώμα σας, αλλά και για την πίεση των ματιών σας.
* **Ο διαλογισμός και η γιόγκα** θεωρούνται επίσης εξαιρετικοί σύμμαχοι.
* **Η αεροβική άσκηση,** μειώνει τον κίνδυνο υψηλής πίεσης στα μάτια.
* Τολεγόμενο **palming** σίγουρα θα χαλαρώσει τα μάτια σας και θα φροντίσει για την διατήρηση της πίεσής τους στα φυσιολογικά όρια. Κλείστε τα μάτια σας και καλύψτε τα απαλά με τις παλάμες σας, με τρόπο ώστε η μια παλάμη να είναι σταυρωτά πάνω στην άλλη, χωρίς να βάζετε ιδιαίτερη δύναμη. Εισπνεύστε και εκπνεύστε. Η άσκηση αυτή βοηθά τους μύες των οφθαλμών να χαλαρώνουν και διατηρούν την πίεση σε χαμηλά επίπεδα.


**Αποφύγετε ασκήσεις που σας ζητούν το σώμα να
βρίσκεται σε κατακόρυφη στάση, ή απαιτούν το κεφάλι να βρίσκεται κάτω από το
επίπεδο της καρδιάς σας.**

